Diari Oficial de la Generalitat Valenciana


Sumari del DOGV 6394, del 10-11-2010 (2010/12715)

Aprovació de la modificació número 11 de les normes subsidiàries.
-----------------------------------------------------------------

### Dades del document

Número de DOGV
:   6394

Data del DOGV
:   10-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12707


Data del document
:   08-11-2010

Organisme emissor
:   Ajuntament de Rafelbunyol

Tipus de document
:   Anunci

Descriptors 

:   * Rafelbunyol
    * administració local
    * pla d'urbanisme

Aprovació de la modificació número 11 de les normes subsidiàries. [2010/12496]  
En compliment del que disposen els articles 104.2 i 105 de la Llei 16/2005, de 30 de desembre, Urbanística valenciana, es fa públic l'acord d'aprovació de la modificació puntual número 11 de les normes subsidiàries de planejament, adoptat pel Ple de l'Ajuntament en la sessió d'1 d'octubre de 2010, en els termes següents:  
«Vist el document de modificació puntual número 11 de les Normes Subsidiàries de Planejament de Rafelbunyol, redactat d'ofici, relatiu a la modificació de l'article 66, referent als aprofitaments sobre altura de cornisa i àtics.  
Atés que, a través de la mencionada modificació i d'acord amb la memòria redactada, es pretenen els següents objectius:  
· Optimitzar l'aprofitament de l'edificabilitat assignada a les illes sense necessitat densificar excessivament l'edificació.  
· Afavorir la consolidació del sòl desenrotllat sense edificar, en els sectors I i IV.  
· Establir una redacció concisa de l'article 66 per a eliminar la problemàtica que s'ha presentat a causa de les possibles interpretacions de la redacció anterior.  
Atés que en la sessió plenària, de data 5 d'agost del 2010, es va acordar el sotmetiment a informació pública de la modificació puntual per un termini d'un mes, s'han publicat els corresponents anuncis en el Diari Oficial de la Comunitat Valenciana número 6639, de data 24 d'agost de 2010, i en el diari Levante del dia 10 d'agost del 2010, i s'han notificat de forma individual la informació al públic i als ajuntaments dels municipis limítrofs.  
Igualment s'ha procedit a inserir l'edite en la pàgina web de l'Ajuntament en data 6 d'agost de 2010, així com el text íntegre del document tramitat.  
Tot això de conformitat amb el que disposa l'article 83.2 de la Llei 16/2005, de 30 de desembre, Urbanística Valenciana (d'ara en avant LUV), en relació amb l'article 94.1 de la mateixa llei.   
Atés que durant l'exposició pública de la modificació no s'han presentat al·legacions o suggeriments al mencionat document.  
Atés que en virtut del que disposen els articles 37.2 i 91 de la LUV, així com en l'article 121.3 del Reglament d'Ordenació i Gestió Territorial i Urbanística Valenciana (D 67/2006, de 19 de maig, modificat per posteriors decrets 36/2007 i 46/2008), correspon a l'Ajuntament la competència per a l'aprovació definitiva de la modificació puntual per afectar únicament l'ordenació detallada, sent el Ple l'òrgan competent per a la dita aprovació en virtut del que disposa l'art. 22.2.c de la Llei 7/1985, de 2 d'abril, de Bases de Règim Local.   
Atés que en compliment del que disposen els articles 104.2 i 105 de la LUV, l'acord d'aprovació definitiva ha de publicar-se en el Butlletí Oficial de la Província de València, prèvia remissió d'una còpia diligenciada de la modificació a la Conselleria de Medi Ambient, Aigua, Urbanisme i Vivenda.   
El Ple de l'Ajuntament, previ dictamen favorable de la comissió Informativa d'Obres Públiques i Urbanisme celebrat el dia 27 de setembre de 2010, per majoria absoluta de huit vots a favor, dels regidors del grup Popular, i cinc vots en contra, dels regidors dels grups del PSPV-PSOE i del Bloc, acorda:  
Primer. Aprovar definitivament la modificació puntual número 11 de les Normes Subsidiàries de Planejament de Rafelbunyol, relatiu a la modificació de l'article 66 referent als aprofitaments sobre altura de cornisa i àtics.  
Segon. Publicar l'aprovació definitiva en el Butlletí Oficial de la Província de València, prèvia remissió d'una còpia diligenciada de la modificació puntual a la Conselleria de Medi Ambient, Aigua, Urbanisme i Vivenda».  
Igualment es fan públiques les normes urbanístiques recollides en la modificació indicada que íntegrament expressen:  
«S'introdueix una modificació de les ordenances generals de l'edificació, en concret de l'article 66 que regula la construcció d'àtics, pertanyent a la secció segona, Condicions de volum i forma dels edificis. En concret s'amplia la redacció de l'article afegint un apartat B que és d'aplicació únicament per als sectors I i IV».  
L'apartat que s'afig a l'article 66 de la normativa de les normes subsidiàries és el manera següent:  
«Article 66\_B. Aprofitament sota coberta  
Este apartat serà únicament d'aplicació en el sector I i sector IV.  
Sobre l'altura màxima de cornisa s'autoritzen dos alternatives:  
1. Sobre l'altura màxima de cornisa dels edificis s'autoritza la construcció d'aprofitament sota coberta, entesa com l'última planta de l'edifici, coincident amb el terrat, amb superfície edificada menor que la planta inferior i la fatxada de la qual es troba reculada un mínim de 4 m respecte a l'alineació exterior o cornisa de l'última planta.  
La superfície així obtinguda no podrà ser susceptible d'aprofitament independent, havent de formar part de la vivenda de la planta inferior i amb una superfície màxima igual a la desenrotllada en la planta inferior. Haurà de tindre accés des dels elements comuns, ascensor i escala des d'on es col·locarà una escala escamoteable per a permetre l'accés de manteniment a la coberta a través de trapa que no podrà sobreeixir del pla de coberta més de 0,50 m.  
L'altura de cornisa màxima d'este aprofitament serà de 3,30 m, sobre la qual es permetrà la coberta plana o inclinada, les ximeneres de ventilació, evacuació de fums, calefacció, condicionament d'aire, panells de captació d'energia solar, antenes i parallamps.   
Es prohibeix la col·locació d'estos elements o qualsevol altre element fix de cobriment encara que siga calat, en els 4 m de reculada. Es permet únicament la col·locació de tendals tèxtils en els 4 m de reculada.  
En cas de ser la coberta plana, la barana serà de 0,50 m d'alt com a màxim. En el cas de coberta inclinada, l'altura del carener serà com a màxim de 4 m mesurats des de l'altura de cornisa de l'edifici.  
2. Es permet l'ocupació de la reculada fins a l'alineació de façana la qual cosa suposa la construcció d'una planta més, susceptible d'aprofitament. Les vivendes podran no estar vinculades a les de la planta inferior».  
Cosa que es fa pública per a general coneixement, fent constar que contra el present acord cap la interposició d'un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos. Tot això d'acord amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció atorgada per la Llei 4/1999, i article 46 de la Llei 29/1998, de 13 de juliol, reguladora de la Jurisdicció Contenciosa Administrativa. També es podrà utilitzar, no obstant això, altres recursos, si s'estimara oportú.   
Rafelbunyol, 8 de novembre de 2010.- L'alcalde: Jaime García García.